[{"text_idx": "#000000", "text": "Kylauudis.ee on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!\npalume saata e-posti aadressil info@kylauudis.ee"}, {"text_idx": "#000001", "text": "on kodanikualgatuse korras su\u0308ndinud infoportaal, mis vahendab kodukandi uudiseid ja elulist infot inimeselt inimesele. Loe la\u0308hemalt!"}, {"text_idx": "#000002", "text": "palume saata e-posti aadressil info@kylauudis.ee"}, {"text_idx": "#000004", "text": "Urmas Saard, reporter. Foto: Helen Parmen"}, {"text_idx": "#000005", "text": "Ta\u0308navu kolmandat suve toimuv Pa\u0308rnu kirjandusfestival avati tseremoniaalse pidulikkusega, mis tipnes traditsiooniks kujuneva pa\u0308rja asetamisega Koidula pa\u0308he."}, {"text_idx": "#000006", "text": "Esmalt ta\u0308nas festivali peakorraldaja Merle Jantson toetajaid ja rivistas suure hulga festivalil tegutsevaid abilisi monumendi esise purskaevu servale. Rivi viimasest otsast pandi Kirsi talu perenaise Helle valmistatud lilleline pa\u0308rg ka\u0308est ka\u0308tte liikuma ja anti seeja\u0308rel u\u0308le Merlele, kes omakorda viis pa\u0308rja Pa\u0308rnu linnapea Romek Kosenkraniuse ka\u0308tte. Linnapead assisteeris hariduse ja kultuuri valdkonna abilinnapea Eve Ta\u0308ht."}, {"text_idx": "#000008", "text": "Kosenkranius osundas Lydia Koidula 180. su\u0308nniaastapa\u0308evale, mis jo\u0303uab ka\u0308tte ta\u0308navu jo\u0303ulukuul. \u201eMo\u0303tleme sellele, et kirjandusfestival toimub just enne taasiseseisvumisepa\u0308eva. Ajaloolaste va\u0308itel ei oleks tekkinud Eesti riiki, kui poleks arenenud meie kultuur ja kirjakeel. Nii va\u0308a\u0308rtustab kirjandus ko\u0303ike seda, mis on meie jaoks oluline peas ja su\u0308dames.\u201d Linnapea ta\u0308nas Merle Jantsonit ja tema meeskonda tehtu eest ning meenutas esimest kohtumist festivali algatamise eesma\u0308rgil. \u201eAlguses tundus algatuse idee po\u0308o\u0308raselt hullu mo\u0303ttena meile mo\u0303lemale. Aga meil tekkis nii hea mo\u0303nus klapp, et me lu\u0308kkasime selle ka\u0308ima. Mis nu\u0308u\u0308d meie \u2013 ikka Merle, meie olime ainult toetajad. See festival on elujo\u0303uline. Rahvas tuleb. U\u0308tleme tere tulemast ja naudime seda kaunist pa\u0308eva,\u201d lausus linnpea."}, {"text_idx": "#000011", "text": "Pa\u0308rnu kirjandusfestival jo\u0303uab iga aastaga u\u0308ha rohkem inimeste teadvusesse. Ja\u0308rjest va\u0308hemaks ja\u0308a\u0308b neid, kes u\u0308llatusega ku\u0308sivad, kas kirjandusfestivali on siis juba eelmistelgi aastatel korraldatud."}, {"text_idx": "#000012", "text": "Ku\u0308lastajate arvamused festivalist on valdavalt positiivsed."}, {"text_idx": "#000013", "text": "Lugemine on kirjutamine. Kirjutamine on lugemine."}, {"text_idx": "#000014", "text": "Eneli on koos so\u0303branna Heidiga ka\u0308inud kirjandusfestivalil ko\u0303igil kolmel korral. Eneli jaoks on kirjandusfestival pidu. \u201eParim pidu kooliaasta alguseks. Puudutab hinge ja a\u0308ratab su suvesoojast u\u0308les. Sa\u0308tib mo\u0303tted erksaks.\u201d"}, {"text_idx": "#000016", "text": "Mis ko\u0303lama ja\u0308i? \u201e12. klassi lo\u0303puks oskavad meie noored va\u0308ga ha\u0308sti inglise keelt, aga kas ka eesti keelt. Paraku ei. Ja\u0308i ko\u0303lama soovitus, et eesti keelt peaks hakkama o\u0303petama koolides va\u0308ikestes ru\u0308hmades nagu vo\u0303o\u0303rkeeltki. So\u0303na aitab meil mo\u0303ista, kes me oleme ja kust tuleme. Esimene impulss tuleb o\u0303petajatelt. Ka lugemishuvi. Seda ei tohiks alahinnata. Lugemine on kirjutamine. Kirjutamine on lugemine. Ja mida paremini me oma mo\u0303tteid va\u0308ljendada suudame, seda o\u0303nnelikumad oleme,\u201d avaldas oma mo\u0303tteid Eneli."}, {"text_idx": "#000017", "text": "\u201eArutleti sellegi u\u0308le, kas kohustuslik kirjandus koolis on vajalik. Kirjanikud va\u0308itsid, et va\u0308ga vajalik. Eriti nutiajastul tuleks noori aidata raamatuga so\u0303braks saada. Kui inimene loeb,siis ta mo\u0303tleb. Liiga palju ekraane pa\u0308rsivad mo\u0303tlemisoskust. Eesti kirjandus ja eesti keel on meie omad. Omasid hoitakse ikka. Kultuuri peab andma ja kandma,\u201d ja\u0308tkas Eneli. \u201eEesti kirjandus on elule ta\u0308henduse andja!\u201d Eneli ostis ta\u0308naselt raamatulaadalt ja\u0308lle mitmeid raamatuid koduriiulile lisaks."}, {"text_idx": "#000018", "text": "Ammusest ajast on ta eristunud"}, {"text_idx": "#000019", "text": "Gerli tuli esimest korda kirjandusfestivalile ja jagas samuti meelsasti oma muljeid. \u201eOsalesime ta\u0308na po\u0303neval u\u0308ritusel Koidula pargi u\u0308hes nurgas, kus Merca [toimetaja: kodanikunimega Merle Ja\u0308a\u0308ger] kui isiksus, kutsus vaatama ja tekitas suurt huvi. Kui muidu on vaoshoitus voorus, siis Merca puhul oleks see olek uskumatu. Umbes tunniajane esitlus lo\u0303ppes uue raamatu tutvustamisega, mis kujunes laululiseks \u2013 ning suht ropuks,\u201d ra\u0308a\u0308kis Gerli. \u201ePole Merca ko\u0303ikide tegemistega ku\u0308ll kursis, siis nii palju kui ajakirjanduses, teles vo\u0303i/ja u\u0308ritustel na\u0308eb, siis seda ma temast ka tean. Ammusest ajast on ta eristunud, nii oma va\u0308limuse kui ko\u0303nemaneeriga. Igal juhul eristub ta ta\u0308iega, eks kunstiinimestel on rohkem lubatud ka. Kunst on kunstis kunsti na\u0308ha.Tundaega oli just paras aeg, et seda va\u0308rvikat vestlust vaadata ja kuulata. Ta\u0308name korraldajaid, et po\u0303nevaid tu\u0308u\u0308pe on ta\u0308nases programmis rohkelt, ikka igale maitsele. Eks vaatame, millise rahva o\u0303htuks Propelleri kontsert veel kokku meelitab.\u201d"}, {"text_idx": "#000020", "text": "Mo\u0303ttekoda: eesti keel \u2013 kuidas edasi? Vaheldust mo\u0303ttearendustesse to\u0303i Valter, kes talle antud vo\u0303imalust ku\u0308simuse esitamiseks kasutas hoopis kuulajaid u\u0308hislaulmisele kutsumiseks. Ta ise on hea eeslaulja."}]